cyanic-selkie/wikianc huggingface dataset:
Πυρηνικός μαγνητικός συντονισμός
Φασματοσκοπία NMR
Η φασματοσκοπία NMR είναι μία από τις κύριες τεχνικές που χρησιμοποιούνται για τη λήψη φυσικών, χημικών, ηλεκτρονικών και δομικών πληροφοριών για τα μόρια που οφείλονται είτε στη χημική μετατόπιση, το φαινόμενο Ζέεμαν (Zeeman effect), ή το φαινόμενο της μετατόπισης Νάιτ (Knight shift)]], είτε σε συνδυασμό και των δύο, στις συχνότητες συντονισμού των πυρήνων που είναι παρόντες στο δείγμα. Είναι μια ισχυρή τεχνική που μπορεί να δώσει λεπτομερείς πληροφορίες στην τοπολογία, τη δυναμική και την τρισδιάστατη δομή των μορίων σε διάλυμα και σε στερεή κατάσταση. Συνεπώς, λαμβάνονται δομικές και δυναμικές πληροφορίες (με ή χωρίς τη "μαγική γωνία" σπιν (MAS)) από μελέτες NMR των τετραπολικών πυρήνων (δηλαδή, αυτών των πυρήνων με σπιν S > 1⁄2) ακόμα και παρουσία της της μαγνητικής διεύρυνσης αλληλεπίδρασης "διπόλου-διπόλου" (ή απλά, διεύρυνσης διπόλου) που είναι πάντα πολύ μικρότερη από την ισχύ αλληλεπίδρασης τετραπόλου, επειδή είναι ένα φαινόμενο μαγνητικής εναντίον ηλεκτρικής αλληλεπίδρασης.
Πρόσθετες δομικές και χημικές πληροφορίες μπορούν να ληφθούν εκτελώντας πειράματα διπλής κβάντωσης NMR για τετραπολικούς πυρήνες όπως. Επίσης, ο πυρηνικός μαγνητικός συντονισμός είναι μία από τις τεχνικές που έχουν χρησιμοποιηθεί για να σχεδιάσουν αυτόματα κβάντα και να κατασκευάσουν στοιχειώδεις κβαντικούς υπολογιστές.
Φασματοσκοπία συνεχούς κύματος (CW)
Στις πρώτες δεκαετίες, τα φασματοφωτόμετρα πυρηνικού μαγνητικού συντονισμού χρησιμοποιούσαν μια τεχνική γνωστή ως φασματοσκοπία συνεχούς κύματος (continuous-wave). Αν και φάσματα NMR μπορούν να ληφθούν και έχουν ληφθεί χρησιμοποιώντας ένα σταθερό μαγνητικό πεδίο και σαρώνοντας τις συχνότητες της ηλεκτρομαγνητικής ακτινοβολίας, αυτό συνήθως γινότανε χρησιμοποιώντας μια πηγή σταθερής συχνότητας και αλλάζοντας το ρεύμα (και άρα και το μαγνητικό πεδίο) σε έναν ηλεκτρομαγνήτη για να παρατηρηθούν τα σήματα απορρόφησης συντονισμού. Αυτό είναι η καταγωγή της μη λογικής, αλλά ακόμα κοινής, ορολογίας "υψηλό πεδίο" και "χαμηλό πεδίο" για τις περιοχές χαμηλής και υψηλής συχνότητας αντίστοιχα για το φάσμα NMR.
Η φασματοσκοπία συνεχούς κύματος είναι ανεπαρκής σε σύγκριση με τις τεχνικές της ανάλυσης Φουριέ (δείτε παρακάτω) επειδή εξετάζει την απόκριση NMR σε μεμονωμένες συχνότητες διαδοχικά. Επειδή το σήμα NMR είναι εγγενώς ασθενές, το παρατηρούμενο φάσμα υποφέρει από ένα φτωχό λόγο σήματος προς θόρυβο (signal-to-noise ratio). Αυτό μπορεί να μετριαστεί από τον μέσο όρο του σήματος δηλαδή την προσθήκη των φασμάτων από επαναλαμβανόμενες μετρήσεις. Ενώ το σήμα NMR είναι σταθερό μεταξύ των σαρώσεων και έτσι προστίθεται γραμμικά, ο τυχαίος θόρυβος (random noise) προστίθεται πιο αργά – ανάλογα προς την τετραγωνική ρίζα του αριθμού των φασμάτων (τυχαίος βηματισμός (random walk)). Άρα, ο συνολικός λόγος σήματος προς θόρυβο αυξάνεται με την τετραγωνική ρίζα του αριθμού των μετρούμενων φασμάτων.
Φασματοσκοπία μετασχηματισμού Φουριέ
Εφαρμόζοντας έναν τέτοιο παλμό σε ένα σύνολο πυρηνικών σπιν ταυτόχρονα, διεγείρονται όλες τις μεταπτώσεις NMR των απλών κβάντων. Με όρους διανύσματος καθαρού μαγνητισμού, αυτό αντιστοιχεί σε κλίση του διανύσματος μαγνήτισης μακριά από τη θέση ισορροπίας του (στοιχισμένο κατά μήκος του εξωτερικού μαγνητικού πεδίου). Το εκτός ισορροπίας διάνυσμα μαγνήτισης μεταπίπτει γύρω από το διάνυσμα του εξωτερικού μαγνητικού πεδίου στη συχνότητα NMR των σπιν. Αυτό το διάνυσμα ταλαντούμενης μαγνήτισης επάγει ένα ρεύμα σε ένα κοντινό πηνίο (pickup coil), δημιουργώντας ένα ηλεκτρικό σήμα που ταλαντώνεται στη συχνότητα NMR. Αυτό το σήμα είναι γνωστό ως ελεύθερη επαγωγική απόσβεση (FID) και περιέχει το διανυσματικό άθροισμα των αποκρίσεων NMR από όλα τα διεγερμένα σπιν. Για να ληφθεί το πεδίο συχνοτήτων του φάσματος NMR (ένταση απορρόφησης NMR ως προς συχνότητα NMR) αυτό το σήμα του πεδίου χρόνου (ένταση ως προς χρόνο) πρέπει να μετασχηματιστεί κατά Φουριέ. Ευτυχώς η ανάπτυξη του μετασχηματισμού Φουριέ NMR επινοήθηκε μαζί με την ανάπτυξη των ψηφιακών υπολογιστών και του γρήγορου ψηφιακού μετασχηματισμού Φουριέ. Οι μέθοδοι Φουριέ μπορούν να εφαρμοστούν σε πολλούς τύπους φασματοσκοπίας.
Ο Ρίχαρντ Ερνστ (Richard R. Ernst) ήταν ένας από τους πρωτοπόρους του παλμικού NMR και του απονεμήθηκε το βραβείο Νόμπελ Χημείας το 1991 για την εργασία του στον μετασχηματισμό Φουριέ στο NMR και την ανάπτυξη ενός πολυδιάστατου NMR (δείτε παρακάτω).
Πολυδιάστατη φασματοσκοπία NMR
Η χρήση των παλμών διαφορετικών σχημάτων, συχνοτήτων και διαρκειών σε ειδικά σχεδιασμένα μοτίβα ή ακολουθίες παλμών (pulse sequences) επιτρέπει την εξαγωγή πολύ διαφορετικών τύπων πληροφοριών για το μόριο. Η φασματοσκοπία πολυδιάστατου πυρηνικού μαγνητικού συντονισμού είναι ένα είδος FT NMR στο οποίο υπάρχουν τουλάχιστον δύο παλμοί και καθώς επαναλαμβάνεται το πείραμα, μεταβάλλεται συστηματικά η παλμική ακολουθία. Στον πολυδιάστατο πυρηνικό μαγνητικό συντονισμό θα υπάρχει μια ακολουθία παλμών και τουλάχιστον, μια μεταβλητή χρονική περίοδος. Στις τρεις διαστάσεις, δύο χρονικές ακολουθίες θα μεταβάλλονται. Στις τέσσερις διαστάσεις, θα μεταβάλλονται τρεις.
Υπάρχουν πολλά τέτοια παραδείγματα. Σε ένα, αυτά τα χρονικά διαστήματα επειτρέπουν (μεταξύ άλλων) τη μεταφορά μαγνήτισης μεταξύ πυρήνων και συνεπώς, την ανίχνευση των ειδών των αλληλεπιδράσεων πυρήνων-πυρήνων που επιτρέπουν τη μεταφορά μαγνήτισης. Οι αλληλεπιδράσεις που μπορούν να ανιχνευθούν ταξινομούνται συνήθως σε δύο είδη. Υπάρχουν αλληλεπιδράσεις μέσω δεσμών (through-bond) και μέσω χώρου (through-space), το the δεύτερο συνήθως είναι μια συνέπεια του πυρηνικού φαινομένου Οβερχάουζερ (nuclear Overhauser effect). Πειράματα του πυρηνικού φαινομένου Οβερχάουζερ μπορούν να χρησιμοποιηθούν για την επίτευξη αποστάσεων μεταξύ ατόμων, όπως για παράδειγμα από την δισδιάστατη FT NMRI των μορίων σε διάλυμα.
Το 2002 ο Κουρτ Βύτριχ (Kurt Wüthrich) μοιράστηκε το Βραβείο Νόμπελ Χημείας για τη δουλειά του στη φασματοσκοπία πρωτεϊνικού πυρηνικού μαγνητισμού συντονισμού (protein nuclear magnetic resonance spectroscopy) σε διάλυμα.
Φασματοσκοπία NMR στερεής κατάστασης
Αυτή η τεχνική συμπληρώνει την κρυσταλλογραφία ακτίνων Χ (X-ray crystallography) στο ότι είναι συχνά εφαρμόσιμη σε μόρια σε υγρό ή σε υγρή κρυσταλλική φάση (liquid crystal), ενώ η κρυσταλλογραφία, όπως υποδηλώνει το όνομα, εκτελείται σε μόρια σε στερεή φάση. Αν και ο πυρηνικός μαγνητικός συντονισμός χρησιμοποιείται στη μελέτη στερεών, η λήψη εκτεταμένων λεπτομερειών των μοριακών δομών σε ατομικό επίπεδο στην στερεή κατάσταση είναι ιδιαίτερα προκλητική. Υπάρχει μικρό σήμα κατά μέσο όρο από τη θερμική κίνηση στη στερεή κατάσταση, όπου τα περισσότερα μόρια μπορούν να υποστούν περιορισμένες δονήσεις και περιστροφές σε θερμοκρασία δωματίου, με την καθεμιά τους σε ελαφρώς διαφορετικό ηλεκτρονικό περιβάλλον, εμφανίζοντας συνεπώς μια διαφορετική κορυφή απορρόφησης NMR. Μια τέτοια διακύμανση στο ηλεκτρονικό περιβάλλον των συντονιζόμενων πυρήνων καταλήγει σε θόλωση των εμφανιζόμενων φασμάτων—που είναι συχνά μόνο μια πλατιά ζώνη Γκάους για μη τετραπολικά σπιν σε ένα στερεό— κάνοντας συνεπώς την ερμηνεία τέτοιων διευρυμένων φασμάτων "διπολικής διεύρυνσης (dipolar broadening)" και "ανισοτροπίας χημικής μετατόπισης (chemical shift anisotropy)" (CSA) είτε πολύ δύσκολη, είτε αδύνατη..
Ο Ρέιμοντ Άντριου (Raymond Andrew) υπήρξε πρωτοπόρος στην ανάπτυξη του πυρηνικού μαγνητικού συντονισμού στερεής κατάστασης (solid-state nuclear magnetic resonance) υψηλής ανάλυσης. Ήταν ο πρώτος που ανέφερε την εισαγωγή της τεχνικής περιστροφής υπό μαγική γωνία (magic angle spinning) (MAS) που επέτρεψε την λήψη ικανής φασματικής ανάλυσης σε στερεά έτσι ώστε να ξεχωρίσει χημικές ομάδες με είτε διαφορετικές χημικές μετατοπίσεις είτε με διακριτές μετατοπίσεις Νάιτ (Knight shifts). Στη περιστροφή δείγματος υπό μαγική γωνία (magic angle sample spinning ή MASS), το δείγμα περιστρέφεται σε αρκετά khz γύρω από έναν άξονα που κάνει την αποκαλούμενη μαγική γωνία θm (που είναι ~54.74°, όπου cos2θm = 1/3) ως προς την κατεύθυνση του στατικού μαγνητικού πεδίου B0· ως αποτέλεσμα μιας τέτοιας περιστροφής δείγματος υπό μαγική γωνία, οι ζώνες ανισοτροπίας της χημικής μετατόπισης δίνουν τον μέσο όρο στις αντίστοιχες μέσες τιμές (ισοτροπικής) χημικής μετατόπισης. Η παραπάνω παράσταση που περιλαμβάνει το cos2θm έχει την καταγωγή του σε έναν υπολογισμό που προβλέπει την εξουδετέρωση των φαινομένων αλληλεπίδρασης του μαγνητικού διπόλου για τη συγκεκριμένη τιμή του θm που λέγεται η μαγική γωνία. Σημειώνεται ότι η σωστή στοίχιση του άξονα περιστροφής του δείγματος όσο πιο κοντά γίνεται στη θm είναι βασική για την εξουδετέρωση των διπολικών αλληλεπιδράσεων των οποίων η δύναμη για γωνίες αρκετά μακριά από τη θm είναι συνήθως μεγαλύτερες από ~10 kHz για δεσμούς άνθρακα-υδρογόνου σε στερεά, παραδείγματος χάρη, και είναι συνεπώς μεγαλύτερες από τις CSA τιμές τους.
Υπάρχουν διαφορετικές γωνίες για την περιστροφή του δείγματος ως προς το εφαρμοζόμενο πεδίο για τον μέσο όρο των αλληλεπιδράσεων τετραπόλου και των παραμαγνητικών αλληλεπιδράσεων, που αντιστοιχούν σε ~30,6° και ~70,1°
Μια ιδέα που αναπτύχθηκε από τους Σβεν Χάρτμαν (Sven Hartmann) και Έργουιν Χαν (Erwin Hahn) χρησιμοποιήθηκε στη μεταφορά μαγνήτισης από πρωτόνια σε λιγότερο ευαίσθητους πυρήνες (γνωστή ως σταυροπόλωση (cross-polarization)) από τους M.G. Gibby, Alexander Pines και John S. Waugh. Έπειτα, οι Jake Schaefer και Ed Stejskal έδειξαν επίσης την ισχυρή χρήση της σταυροπόλωσης σε συνθήκες MASS (CP-MAS), που χρησιμοποιείται τώρα ως ρουτίνα για τις μετρήσεις φασμάτων υψηλής ανάλυσης πυρήνων με χαμηλή αφθονία και ευαισθησία, όπως άνθρακα-13, σε στερεά.
Ευαισθησία
Λόγω της έντασης των σημάτων του πυρηνικού μαγνητικού συντονισμού, η ευαισθησία της τεχνικής εξαρτάται από την ένταση του μαγνητικού πεδίου και με την ανάπτυξη πιο ισχυρών μαγνητών έχει ενισχυθεί. Πρόοδοι που έχουν γίνει στην οπτικοακουστική τεχνολογία έχουν επίσης βελτιώσει τη δημιουργία σήματος και τις δυνατότητες επεξεργασίας νεότερων οργάνων.
Όπως σημειώθηκε παραπάνω, η ευαισθησία των σημάτων πυρηνικού μαγνητικού συντονισμού, εξαρτάται επίσης από την παρουσία ενός μαγνητικά ευαίσθητου νουκλεϊδίου και συνεπώς, είτε από την φυσική αφθονία τέτοιων νουκλεϊδίων, είτε από την ικανότητα του πειραματιστή να εμπλουτίζει τεχνητά  τα μελετούμενα μόρια με τέτοια νουκλεΐδια. Τα πιο φυσικά άφθονα εμφανιζόμενα ισότοπα του υδρογόνου και του φωσφόρου (παραδείγματος χάρη) είναι και μαγνητικά ευαίσθητα και εύκολα χρησιμοποιήσιμα για φασματοσκοπία πυρηνικού μαγνητικού συντονισμού. Αντίθετα, ο άνθρακας και το άζωτο έχουν χρήσιμα ισότοπα, αλλά αυτό συμβαίνει μόνο σε πολύ μικρή φυσική αφθονία.
Άλλοι περιορισμοί στην ευαισθησία εγείρονται από την κβαντομηχανική φύση του φαινομένου. Για κβαντικές καταστάσεις που χωρίζονται από ενεργειακά ισοδύναμα προς ραδιοσυχνότητες, η θερμική ενέργεια από το περιβάλλον προκαλεί στους πληθυσμούς των καταστάσεων να είναι σχεδόν ίσοι. Επειδή η εισερχόμενη ακτινοβολία είναι εξίσου πιθανό να προκαλέσει διεγερμένη εκπομπή (μια μετάπτωση από την ανώτερη στην κατώτερη κατάσταση) ως απορρόφηση, το φαινόμενο NMR εξαρτάται από την περίσσεια νουκλεϊδίων στις κατώτερες καταστάσεις. Αρκετοί παράγοντες μπορούν να μειώσουν την ευαισθησία, που συμπεριλαμβάνουν:
Ισότοπα
Πολλά ισότοπα χημικών στοιχείων μπορούν να χρησιμοποιηθούν για ανάλυση NMR.
Συνήθως χρησιμοποιούμενοι πυρήνες:
Άλλοι πυρήνες (χρησιμοποιούνται συνήθως στις μελέτες των συμπλόκων τους και τη χημική σύνδεση (chemical binding), ή για ανιχνεύσουν την παρουσία του στοιχείου):
Ιατρική
Η πιο γνωστή εφαρμογή του πυρηνικού μαγνητικού συντονισμού στο γενικό κοινό είναι η μαγνητική τομογραφία (magnetic resonance imaging) για ιατρική διάγνωση και η μικροσκοπία μαγνητικού συντονισμού (magnetic resonance microscopy) σε ερευνητικές ρυθμίσεις. Χρησιμοποιείται επίσης ευρέως σε χημικές μελέτες, ιδιαίτερα στη φασματοσκοπία NMR όπως στο NMR πρωτονίων, άνθρακα-13, δευτερίου και φωσφόρου-31. Βιοχημικές πληροφορίες μπορούν επίσης να ληφθούν από ζώντες ιστούς (π.χ. ανθρώπινους όγκους εγκεφάλου) με την τεχνική γνωστή ως φασματοσκοπία μαγνητικού συντονισμού στον οργανισμό (in vivo magnetic resonance spectroscopy) ή την μικροσκοπία NMR χημικής μετατόπισης (chemical shift).
Το NMR είναι μία από τις δύο κύριες φασματοσκοπικές τεχνικές που χρησιμοποιούνται στη μεταβολομική (metabolomics) και χρησιμοποιείται στη δημιουργία μεταβολικών αποτυπωμάτων από βιολογικά υγρά για τη λήψη πληροφοριών σχετικά με τις καταστάσεις μιας νόσου ή τοξικών προσβολών.
Χημεία
Μελετώντας τις κορυφές των φασμάτων πυρηνικού μαγνητικού συντονισμού, οι χημικοί μπορούν να προσδιορίσουν τη δομή πολλών ενώσεων. Μπορεί να είναι μια πολύ επιλεκτική τεχνική, που διακρίνει μεταξύ πολλών ατόμων σε ένα μόριο ή συλλογή μορίων του ίδιου τύπου, αλλά που διαφέρει μόνο ως προς το τοπικό χημικό περιβάλλον. Η φασματοσκοπία NMR χρησιμοποιείται για τη σαφή ταυτοποίηση γνωστών και καινοτόμων ενώσεων και ως τέτοια απαιτείται συνήθως από επιστημονικά περιοδικά για την επιβεβαίωση της ταυτότητας των συντιθέμενων νέων ενώσεων.
Λόγω του πυρηνικού μαγνητικού συντονισμού η κλίμακα χρόνου είναι μάλλον αργή, συγκρινόμενη με άλλες φασματοσκοπικές μεθόδους. Αλλάζοντας τη θερμοκρασία ενός T2 πειράματος μπορούν να ληφθούν επίσης πληροφορίες για γρήγορες αντιδράσεις, όπως η αναδιάταξη Κόουπ (Cope rearrangement) ή για δομική δυναμική, όπως στην αναστροφή δακτυλίου (ring-flipping) στο κυκλοεξάνιο. Σε αρκετά χαμηλές θερμοκρασίες, μπορεί να γίνει μια διάκριση μεταξύ των αξονικών και ισημερινών υδρογόνων στο κυκλοεξάνιο.
Ένα παράδειγμα πυρηνικού μαγνητικού συντονισμού που χρησιμοποιείται στον προσδιορισμό μιας δομής είναι αυτό του φουλερενίου με σύσταση C60). Αυτή η τώρα διάσημη μορφή του άνθρακα έχει 60 άτομα άνθρακα που σχηματίζουν μια σφαίρα. Τα άτομα άνθρακα είναι όλα σε ταυτόσημα περιβάλλοντα και έτσι πρέπει να βλέπουν το ίδιο εσωτερικό πεδίο H. Δυστυχώς, τα φουλερένια δεν περιέχουν καθόλου υδρογόνο και έτσι πρέπει να χρησιμοποιηθεί ο πυρηνικός μαγνητικός συντονισμός του . Τα φάσματα του απαιτούν μεγαλύτερους χρόνους λήψης, αφού ο άνθρακας-13 δεν είναι το σύνηθες ισότοπο του άνθρακα (αντίθετα προς το υδρογόνο, όπου το  είναι το σύνηθες ισότοπο). Όμως, το 1990 το φάσμα που ελήφθη από τον R. Taylor και τους συνεργάτες του στο Πανεπιστήμιο του Σάσεξ (University of Sussex) βρέθηκε να περιέχει μια απλή κορυφή, επιβεβαιώνοντας την ασυνήθιστη δομή του φουλερενίου.
Προσδιορισμός καθαρότητας
Το NMR χρησιμοποιείται κυρίως για δομικό προσδιορισμό, όμως μπορεί επίσης να χρησιμοποιηθεί για προσδιορισμό καθαρότητας, εφόσον η δομή και η μοριακή μάζα της ένωσης είναι γνωστές. Αυτή η τεχνική απαιτεί τη χρήση ενός εσωτερικού προτύπου (internal standard) γνωστής καθαρότητας. Συνήθως αυτό το πρότυπο θα έχει υψηλότερη μοριακή μάζα για να διευκολύνει ακριβή ζύγιση, αλλά σχετικά λίγα πρωτόνια έτσι ώστε να δώσει μια σαφή κορυφή για μεταγενέστερη ολοκλήρωση π.χ. το 1,2,3,4-τετραχλωρο-5-νιτροβενζόλιο (1,2,3,4-tetrachloro-5-nitrobenzene). Ακριβώς ζυγισμένα τμήματα του προτύπου και του δείγματος συνδυάζονται και αναλύονται με NMR. Κατάλληλες κορυφές επιλέγονται και για τις δυο ενώσεις και η καθαρότητα του δείγματος καθορίζεται από την ακόλουθη εξίσωση.
όπου:
Μη καταστροφική δοκιμή
Ο πυρηνικός μαγνητικός συντονισμός είναι ιδιαίτερα χρήσιμος για ανάλυση δειγμάτων χωρίς καταστροφή του δείγματος. Τα ραδιοκύματα και τα στατικά μαγνητικά πεδία διεισδύουν εύκολα σε πολλούς τύπους υλικού και οτιδήποτε δεν είναι από τη φύση του σιδηρομαγνητικό (ferromagnetic). Παραδείγματος χάρη, διάφορα δαπανηρά βιολογικά δείγματα, όπως τα νουκλεϊκά οξέα, περιλαμβανομένων των RNA και DNA, ή οι πρωτεΐνες, μπορούν να μελετηθούν χρησιμοποιώντας πυρηνικό μαγνητικό συντονισμό για εβδομάδες ή μήνες πριν να χρησιμοποιηθούν καταστροφικά βιοχημικά πειράματα. Αυτό επίσης κάνει τον πυρηνικό μαγνητικό συντονισμό μια καλή επιλογή για ανάλυση επικίνδυνων δειγμάτων.
Λήψη δυναμικών πληροφοριών
Πέρα από την παροχή στατικών πληροφοριών στα μόρια προσδιορίζοντας τις τρισδιάστατες δομές τους σε διαλύματα, ένα από τα σημαντικά πλεονεκτήματα του NMR έναντι της κρυσταλλογραφίας ακτίνων Χ είναι ότι μπορεί να χρησιμοποιηθεί για τη λήψη σημαντικών δυναμικών πληροφοριών.
Ανιχνευτές ροής για φασματοσκοπία NMR
Πρόσφατα, έχουν αναπτυχθεί εφαρμογές πραγματικού χρόνου του NMR σε υγρά μέσα, χρησιμοποιώντας ειδικά σχεδιασμένους ανιχνευτές ροής (συσκευές κυψελίδων ροής (flow cell assemblies)) που μπορούν να αντικαταστήσουν πρότυπους ανιχνευτές σωλήνων. Αυτό έχει ενεργοποιήσει τεχνικές που μπορούν να ενσωματώσουν τη χρήση υγρής χρωματογραφίας υψηλής απόδοσης (high performance liquid chromatography) (HPLC) ή άλλων συσκευών εισαγωγής δείγματος συνεχούς ροής (continuous flow sample introduction devices).
Έλεγχος διεργασίας
Το NMR έχει τώρα εισέλθει στο πεδίο του ελέγχου διεργασίας (process control) και βελτιστοποίησης διεργασίας (process optimization) σε πραγματικό χρόνο και στα διυλιστήρια πετρελαίου και στις εγκαταστάσεις πετροχημικών. Δύο διαφορετικοί τύποι ανάλυσης NMR χρησιμοποιούνται για να παράσχουν ανάλυση πραγματικού χρόνου των πρώτων υλών και των προϊόντων για τον έλεγχο και τη βελτιστοποίηση των μονάδων λειτουργίας. Τα φασματοφωτόμετρα πεδίου χρόνου NMR (TD-NMR) λειτουργούν σε χαμηλό πεδίο (2–20 MHz για το ) παράγουν δεδομένα ελεύθερης επαγωγικής απόσβεσης (free induction decay) που μπορούν να χρησιμοποιηθούν για να προσδιοριστούν οι απόλυτες τιμές περιεχομένου του υδρογόνου, ρεολογικές πληροφορίες και η σύνθεση των συστατικών. Αυτά τα φασματοφωτόμετρα χρησιμοποιούνται στην μεταλλευτική, την παραγωγή πολυμερών, την κοσμητική και την παραγωγή τροφίμων καθώς και στην ανάλυση γαιάνθρακα. Φασματοφωτόμετρα υψηλής ανάλυσης FT-NMR λειτουργούν στην περιοχή των 60 MHz με θωρακισμένα μόνιμα μαγνητικά συστήματα παράγοντας φάσματα NMR υψηλής ανάλυσης των ροών διυλιστηρίου και πετροχημικών. Η παρατηρούμενη διακύμανση σε αυτά τα φάσματα με την αλλαγή φυσικών και χημικών ιδιοτήτων προτυποποιείται χρησιμοποιώντας τη χημειομετρία (chemometrics) για την παραγωγή προβλέψεων αγνώστων δειγμάτων. Τα αποτελέσματα της πρόβλεψης δίνονται στα συστήματα ελέγχου (control systems) μέσω αναλογικών ή ψηφιακών εξόδων από το φασματοφωτόμετρο.
Το NMR του γήινου πεδίου
Στο γήινο μαγνητικό πεδίο, οι συχνότητες NMR είναι στην περιοχή των ακουστικών συχνοτήτων (audio frequency), ή στις ζώνες πολύ χαμηλής συχνότητας (very low frequency) και κατ' εξοχήν χαμηλής συχνότητας (ultra low frequency) του φάσματος των ραδιοσυχνοτήτων. Το NMR του γήινου πεδίου (Earth's field NMR) (EFNMR) διεγείρεται συνήθως εφαρμόζοντας έναν σχετικά ισχυρό παλμό μαγνητικού πεδίου dc στο δείγμα και μετά το τέλος του παλμού, αναλύεται το τελικό εναλλασσόμενο μαγνητικό πεδίο χαμηλής συχνότητας που συμβαίνει στο μαγνητικό πεδίο της γης λόγω της ελεύθερης επαγωγικής απόσβεσης (free induction decay) (FID). Αυτά τα φαινόμενα χρησιμοποιούνται σε κάποιους τύπους μαγνητομέτρων, φασματοφωτομέτρων EFNMR και απεικονιστών MRI. Η φθηνή φορητή φύση αυτών των οργάνων τα καθιστά πολύτιμα για χρήση πεδίου και για διδασκαλία των αρχών του NMR και του MRI.
Ένα σημαντικό χαρακτηριστικό της φασματοσκοπίας EFNMR συγκρινόμενης με το NMR υψηλού πεδίου είναι ότι κάποιες όψεις της μοριακής δομής μπορούν να παρατηρηθούν πιο καθαρά σε χαμηλά πεδία και χαμηλές συχνότητες, ενώ άλλες όψεις που παρατηρούνται σε υψηλά πεδία δεν είναι παρατηρήσιμες σε χαμηλά πεδία. Αυτό συμβαίνει επειδή:
NMR μηδενικού πεδίου
Στο NMR μηδενικού πεδίου (Zero Field NMR) όλα τα μαγνητικά πεδία θωρακίζονται έτσι ώστε να επιτυγχάνονται μαγνητικά πεδία κάτω από nT (νανο-Tesla) και οι συχνότητες πυρηνικής μετάπτωσης όλων των πυρήνων να είναι κοντά στο μηδέν και πανομοιότυπες. Κάτω από αυτές τις συνθήκες τα παρατηρούμενα φάσματα δεν υπαγορεύονται πια από χημικές μετατοπίσεις αλλά κυρίως από αλληλεπιδράσεις σύζευξης J, που είναι ανεξάρτητες από το εξωτερικό μαγνητικό πεδίο. Επειδή τα σχήματα επαγωγικής ανίχνευσης δεν είναι ευαίσθητα σε πολύ χαμηλές συχνότητες, στην τάξη των συζεύξεων J (συνήθως μεταξύ 0 και 1000 Hz), χρησιμοποιούνται εναλλακτικά σχήματα ανίχνευσης. Ειδικά, ευαίσθητα μαγνητόμετρα αποδεικνύονται να είναι καλοί ανιχνευτές για NMR μηδενικού πεδίου. Ένα περιβάλλον μηδενικού μαγνητικού πεδίου δεν δίνει καμία πόλωση και συνεπώς είναι ο συνδυασμός  NMR μηδενικού πεδίου με σχήματα υπερπόλωσης που καθιστούν το NMR μηδενικού πεδίου ελκυστικό.
Μαγνητόμετρα
Διάφορα μαγνητόμετρα χρησιμοποιούν το φαινόμενο NMR για να μετρήσουν μαγνητικά πεδία, συμπεριλαμβανομένων των μαγνητομέτρων μετάπτωσης πρωτονίου (Proton precession magnetometers) (PPM) (γνωστών και ως μαγνητομέτρων πρωτονίου(proton magnetometers)) και των μαγνητομέτρων Οβερχάουζερ (Overhauser magnetometers).
Κατασκευαστές εξοπλισμού NMR
Οι κύριοι κατασκευαστές οργάνων NMR περιλαμβάνουν και τους παρακάτω: Magritek, Oxford Instruments, Bruker, Spinlock SRL, General Electric, JEOL, Kimble Chase, Philips, Siemens και Agilent Technologies, Inc. (που κατέχει τη Varian, Inc.).
Βίντεο
Κατηγορία:Φασματοσκοπία
Μαουρίτσιο Τζανφάντι
Ο Μαουρίτσιο Τζανφάντι (ιταλικά: Maurizio Zanfanti), γνωστός ως Τζάντζα (ιταλικά: Zanza), γεννημένος στο Ρίμινι στις 20 Οκτωβρίου 1955 και αποβιώσας στην ίδια πόλη στις 26 Σεπτεμβρίου 2018, ήταν Ιταλός τυχοδιώκτης.
Δραστηριοποιούμενος στο Ρίμινι, έγινε διεθνώς γνωστός για τις ερωτικές κατακτήσεις του στην ευρύτερη περιοχή της Ρομανιόλικης Ριβιέρας, με τον ίδιο να δηλώνει πως έχει κοιμηθεί με περισσότερες από 6,000 γυναίκες και πως έχει κάνει περισσότερα πράγματα για την Ιταλική Ριβιέρα από ότι «100 ταξιδιωτικά πρακτορεία». Έγινε γνωστός ως «ο τελευταίος πλέιμποϊ» ή «ο βασιλιάς των πλέιμποϊ» μέσω των διαφόρων ειδησεογραφικών αναφορών προς το πρόσωπό του. Απεβίωσε από έμφραγμα του μυοκαρδίου που υπέστη κατά τη διάρκεια σεξουαλικής επαφής με τουρίστρια.
Διασημότητα
Η διασημότητα του Μαουρίτσιο Τζανφάντι ξεκίνησε κατά τη διάρκεια της δεκαετίας του 1970, όταν, σε ηλικία 17 ετών, εργάστηκε ως «κράχτης» για λογαριασμό τοπικού νυχτερινού κέντρου διασκέδασης του Ρίμινι, του «Blow Up». Με τη σκούρα επιδερμίδα του, τις μακριές κυματιστές μπούκλες του και το μοντέρνο χτένισμά του, δεν δυσκολεύτηκε να αρχίσει να ελκύει τα βλέμματα πάνω του και έκτοτε ξεκίνησε μία δίχως τέλος σειρά νυκτών ερωτοτροπίας και διασκέδασης στην ευρύτερη περιοχή της Ρομάνια. Με την πάροδο των ετών, η διασημότητά του έφτασε σε επίπεδα τέτοια ώστε να αποτελέσει αντικείμενο σχετικής αναφοράς από τη γερμανική εφημερίδα Bild, η οποία τον χαρακτήρισε ως «Ρωμαίο του Ρίμινι» και περιέγραψε τις ικανότητές του ως ακούραστου καρδιοκατακτητή. Έγινε γνωστός υπό το ψευδώνυμο «Τζάντζα» (ιταλικά: Zanza), το οποίο αποτελεί συντόμευση της λέξης «τζαντζάρα» (ιταλικά: zanzara) η οποία σημαίνει «κουνούπι» στα ιταλικά, καθώς όταν ολοκλήρωνε την ερωτική πράξη, άμεσα, ξεκινούσε την αναζήτηση της επόμενης γυναίκας με την οποία θα συνευρίσκετο. Θεωρείται ως ο πλέον διάσημος καρδιοκατακτητής της Αδριατικής, με τον ίδιο να περηφανεύεται πως έχει έρθει σε σεξουαλική επαφή με περισσότερες από 6,000 γυναίκες, κυρίως γυναίκες γερμανικής καταγωγής και κοπέλες βορειοευρωπαϊκής καταγωγής Το 1986, το περιοδικό L'Espresso τον χαρακτήρισε ως τον πλέον διάσημο εραστή της Ιταλίας.
Το 2014, κατά τη διάρκεια της τελευταίας του συνέντευξης στη Bild , γνωστοποίησε την απόσυρσή του, δηλώνοντας πως «σε ηλικία 59 ετών, πλέον, έχω γεράσει πολύ γι'αυτό», ενώ το 2016 δήλωνε «πιστεύω πως έχω κάνει περισσότερα πράγματα για την τουριστική προώθηση του Ρίμινι από ότι εκατό ταξιδιωτικά πρακτορεία». Κατά τη διάρκεια της χειμερινής περιόδου, ο ίδιος μετέβαινε ορεινό τουριστικό θέρετρο του Μπρέιγ-Τσερβίνια, όπου και ήταν υπεύθυνος νυχτερινού κέντρου διασκέδασης (το οποίο ήταν γνωστό, διαδοχικά, ως «Blow Up», «Princesse» και «Garage») προχωρώντας σε νέες ερωτικές κατακτήσεις, ενώ, παράλληλα, εργαζόταν για λογαριασμό ταξιδιωτικών πρακτορείων από τη Σκανδιναβία, με αποτέλεσμα η διασημότητά του να φτάσει σε επίπεδα ώστε κέρινο άγαλμά του να σταθεί εντός σουηδικής πόλης.
Θάνατος
Ο Τζάντζα βρισκόταν εντός αυτοκινήτου συνοδεία κοπέλας ρουμανικής καταγωγής και ηλικίας 23 ετών όταν ο ίδιος αισθάνθηκε αδιαθεσία. Φτάνοντας στο σημείο, οι διασώστες δεν μπόρεσαν να τον επαναφέρουν, διαπιστώνοντας τον θάνατό του.
Σύμφωνα με την αναπαράσταση της σκηνής, η καρδιά του σταμάτησε κατά τη διάρκεια ή αμέσως μετά τη σεξουαλική επαφή η οποία έλαβε χώρα επί της Οδού Πραντέλλα (ιταλικά: Via Pradella), στο Ρίμινι. Οι διασώστες δέχθηκαν κλήση από τη ρουμανικής καταγωγής κοπέλα, ωστόσο, φτάνοντας στο σημείο, διαπίστωσαν τον θάνατό του από έμφραγμα. Καθώς ο ιερέας της τοπικής ενορίας αρνήθηκε την τέλεση κηδείας εντός της εκκλησίας του, η τελευταία, τελικώς, έλαβε χώρα εντός του τοπικού κοιμητηρίου του Ρίμινι.
Παραπομπές
Κατηγορία:Ιταλοί του 20ού αιώνα Κατηγορία:Ιταλοί του 21ου αιώνα Κατηγορία:Τυχοδιώκτες
Λειβαδιακός/Σαλαμίνα Λειβαδιών
Ο Λειβαδιακός/Σαλαμίνα Λειβαδιών είναι μια κυπριακή ποδοσφαιρική ομάδα με έδρα τα Λιβάδια της επαρχίας Λάρνακας. Ιδρύθηκε το 2010. Τα χρώματα της ομάδας είναι το κίτρινο και το πράσινο. Ως έδρα χρησιμοποιεί το Δημοτικό Στάδιο Αγίας Παρασκευής Λειβαδιών.
Ιστορία
Ο Λειβαδιακός/Σαλαμίνα Λειβαδιών ιδρύθηκε το 2010 από την ενοποίηση του Λειβαδιακού Λειβαδιών και της Σαλαμίνας Λειβαδιών. Αρχικά, εντάχθηκε στην Επαρχιακή Ποδοσφαιρική Ένωση Λάρνακας (ΕΠΕΛ). Από την πρώτη χρονιά ύπαρξης του κατάφερε να κατακτήσει το πρωτάθλημα ένταξης 2011 μέσα από το οποίο αναδεικνύονταν οι ομάδες των αγροτικών πρωταθλημάτων που εντάσσονταν στην Κυπριακή Ομοσπονδία Ποδοσφαίρου (ΚΟΠ) και συμμετείχαν στη Δ΄ κατηγορία. Ωστόσο, η ΚΟΠ αποφάσισε ότι η ομάδα δεν ικανοποιούσε βασικές προϋποθέσεις εγγραφής της στο μητρώο μελών της ομοσπονδίας. Μετέπειτα, μετά από έκτακτη γενική συνέλευση αποφασίστηκε ότι μπορεί να ενταχθεί στην ΚΟΠ. Επειδή όμως το πρωτάθλημα της Δ΄κατηγορίας 2011-12 είχε ήδη ξεκινήσει, αποφασίστηκε όπως παραχωρηθεί στην ομάδα θέση στο επόμενο πρωτάθλημα, δηλαδή της περιόδου 2012-13.
Πορεία στις διοργανώσεις της ΚΟΠ
Την πρώτη περίοδο στις διοργανώσεις της ΚΟΠ ο Λειβαδικός/Σαλαμίνα τερμάτισε στη δέκατη θέση. Την επόμενη περίοδο τερμάτισε στην όγδοη θέση. Την περίοδο 2014-15 τερμάτισε στην έβδομη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Ο Λειβαδικός/Σαλαμίνα Λειβαδιών συμμετείχε στο πρωτάθλημα το οποίο κατέκτησε και προβιβάστηκε για πρώτη φορά στη Γ΄ κατηγορία.
Την περίοδο 2016-17 τερμάτισε στην 13η θέση του πρωταθλήματος και παρέμεινε στη Γ΄ κατηγορία. Την περίοδο 2017-18 τερμάτισε στην 16η θέση του πρωταθλήματος και υποβιβάστηκε στην Επίλεκτη Κατηγορία. Στη συνέχεια αποχώρησε από την Επίλεκτη Κατηγορία 2018-19 δηλώνοντας αδυναμία συμμετοχής στο πρωτάθλημα.
2:Ο Λειβαδιακός/Σαλαμίνα Λειβαδιών αποχώρησε λίγο πριν την έναρξη του πρωταθλήματος. Όλοι οι αγώνες του κατακυρώθηκαν με 3-0 υπέρ των αντιπάλων του.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λάρνακας Κατηγορία:Ιδρύσεις ποδοσφαιρικών ομάδων το 2010 Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Λιβάδια Λάρνακας
Η μεριά του Γκερμάντ
Η μεριά του Γκερμάντ (γαλλικός τίτλος: Le Côté de Guermantes) είναι ο τρίτος τόμος της επτάτομης μυθιστορηματικής σύνθεσης Αναζητώντας τον χαμένο χρόνο του Μαρσέλ Προυστ. Εκδόθηκε το 1920 και 1921 από τις εκδόσεις Γκαλιμάρ. Το μυθιστόρημα εστιάζει, όπως υποδηλώνει ο τίτλος του, στους Γκερμάντ, μια οικογένεια αριστοκρατών στον κύκλο των οποίων εισέρχεται ο αφηγητής. Σηματοδοτεί επίσης την έξοδό του από την εφηβική ηλικία, και τη σταδιακή είσοδο στην κοσμική ζωή. Περιγράφει την κοινωνική ζωή των ανώτερων τάξεων στη Γαλλία του τέλους του 19ου και των αρχών του 20ού αιώνα. Στην αρχική του έκδοση, το μυθιστόρημα χωρίζεται σε δύο τόμους.
Υπόθεση
Ο αφηγητής Μαρσέλ και η οικογένειά του μετακομίζουν σε διαμέρισμα στο μέγαρο των Γκερμάντ. Οι Γκερμάντ δεν είναι ξένοι για την οικογένεια, έχουν ένα πύργο στο Κομπραί και στην εκκλησία του χωριού ο Μαρσέλ είδε για πρώτη φορά τη δούκισσα ντε Γκερμάντ και εντυπωσιάστηκε. Είναι ακόμη μια νέα, όμορφη και κομψή γυναίκα που τον αναστατώνει και απασχολεί τις σκέψεις του. Η υπηρέτριά τους Φρανσουάζ, η παλιά μαγείρισσα της θείας Λεονί, δεν φαίνεται ευχαριστημένη με τη μετακόμιση, αλλά η φυσική της περιέργεια την ωθεί να μαθαίνει πληροφορίες από τους υπηρέτες για τη ζωή Γκερμάντ, που μεταφέρει στον Μαρσέλ. Όλα στον κόσμο τους του φαίνονται όμορφα, μαγικά, μυστηριώδη.
Ο Μαρσέλ τότε επισκέπτεται τον παλιό του φίλο Ρομπέρ ντε Σαιν-Λου που υπηρετεί στη φρουρά της Ντονσιέρ και του ζητά να μεσολαβήσει ώστε να γίνει δεκτός στο σαλόνι της θείας του μαρκησίας ντε Βιλπαριζίς, αδελφής του δούκα του Γκερμάντ, όπου ελπίζει να συναντήσει τη δούκισσα. Ωστόσο, όταν επιστρέφει στο Παρίσι, τα πράγματα έχουν αλλάξει: η γιαγιά του είναι άρρωστη, ο χειμώνας φτάνει στο τέλος του και η κυρία ντε Γκερμάντ είναι ακόμη πιο απρόσιτη. μικρογραφία|290x290εσ|Στο Ωδείο, πίνακας του [[Τζέιμς Τισό που αναπαριστά την ατμόσφαιρα κοινωνικών συναθροίσεων του τέλους του 19ου αιώνα.]] Στη συνέχεια, ο Σαιν-Λου επιστρέφει στο Παρίσι και προσκαλεί τον Μαρσέλ να του γνωρίσει την ερωμένη του, στο πρόσωπο της οποίας ο αφηγητής κατάπληκτος αναγνωρίζει την ιερόδουλη Ρασέλ που γνώρισε λίγα χρόνια νωρίτερα σε έναν οίκο ανοχής. Ωστόσο, δεν λέει τίποτα στον φίλο του, ο οποίος, αν και δεν γνωρίζει το παρελθόν της, την υποψιάζεται ότι μένει μαζί του μόνο για τα χρήματά του και ενδιαφέρεται για άλλους, ωστόσο συνεχίζει να της προσφέρει πλούσια δώρα.
Ο Μαρσέλ αρχίζει να εμφανίζεται στην κοσμική ζωή, συχνάζει στο σαλόνι της μαρκησίας ντε Βιλπαριζίς, εδώ συναναστρέφεται παλιούς και νέους γνώριμους και τελικά έχει την ευκαιρία να ανταλλάξει λίγα λόγια με τη δούκισσα του Γκερμάντ, παρατηρεί όμως ότι πλέον τον αφήνει αδιάφορο και συνειδητοποιεί τη γελοιότητα της προηγούμενης στάσης του.
Η ασθένεια της γιαγιάς του έχει επιδεινωθεί. Σε έναν περίπατο που τη συνοδεύει, η ηλικιωμένη κυρία καταρρέει. Η Φρανσουάζ τη φροντίζει με μεγάλη ευαισθησία, μένοντας συνεχώς στο κρεβάτι της, αλλά σύντομα η γιαγιά πεθαίνει παρά τις θεραπείες των πιο διάσημων γιατρών.
Ο βαρόνος ντε Σαρλύς, αδελφός του δούκα του Γκερμάντ, τον προσκαλεί στο σπίτι του, ο Μαρσέλ πηγαίνει αφού πέρασε τη βραδιά με τους Γκερμάντ. Ο ντε Σαρλύς έχει μια ανησυχητική, ακατανόητη και διφορούμενη στάση απέναντι στον νεαρό.
Ο Σεν-Λου, υπό την πίεση της οικογένειάς του, φεύγει για το Μαρόκο αφού χώρισε με τη Ρασέλ.
Ο Μαρσέλ συναντά την παλιά του φίλη Αλμπερτίν Σιμονέ, με την οποία δημιουργεί ερωτική σχέση. Στην αρχή, ο Μαρσέλ δεν ξέρει αν η αγάπη που νιώθει για εκείνη είναι πραγματική ή αν είναι απλώς ένα αίσθημα νοσταλγίας για το Μπαλμπέκ, το παραθαλάσσιο θέρετρο όπου γνωρίστηκαν.
Η υπόλοιπη ιστορία διαδραματίζεται με τον Μαρσέλ καλεσμένο σε βραδινές συναναστροφές στο σπίτι του δούκα του Γκερμάντ όπου ανακαλύπτει περισσότερα για τη ζωή της οικογένειας. Κατά τη διάρκεια των συναθροίσεων, μερικές φορές έχει την εντύπωση ότι είναι σαν ξένο σώμα σ’ αυτό το περιβάλλον όπου παρατηρεί με έκπληξη τη ραγδαία εξέλιξη των συνηθειών και των εθίμων της αριστοκρατίας. Ανακαλύπτει την άλλη πλευρά τους: αντι-Ντρεϋφισμός, αισθητικός συντηρητισμός - ο δούκας περιφρονεί τους μοντέρνους πίνακες που αγόρασε, η δούκισσα ειρωνεύεται τα έργα του Μωρίς Μαίτερλινκ - ανταγωνισμοί μεταξύ ευγενών, ανοησίες, συκοφαντίες, ακόμη και κακίες: η φαινομενική ποίηση και πνευματικότητα του κύκλου των Γκεράντ απομυθοποιούνται και αποκαλύπτεται η κενότητά τους. Μια βραδιά, συναντάει τον Σουάν και μαθαίνει ότι είναι άρρωστος βαριά και καταδικασμένος.
Τη συνέχεια βρίσκουμε στον τέταρτο τόμο του Αναζητώντας τον χαμένο χρόνο: Σόδομα και Γόμορρα.
Ιστορικές αναφορές
Σ’ αυτόν τον τρίτο τόμο, παρουσιάζονται οι πρώτες εφευρέσεις της εποχής, όπως η φωτογραφική μηχανή και το τηλέφωνο. Οι συζητήσεις συχνά στρέφονται γύρω από τις πρώτες αντιλήψεις για την έρευνα του Φρόυντ για το ασυνείδητο. Ωστόσο, το πιο σημαντικό τμήμα της ιστορίας είναι οι αναφορές στην υπόθεση Ντρέιφους, στο επίκεντρο των συζητήσεων στα σαλόνια.
Παραπομπές
Κατηγορία:Γαλλικά μυθιστορήματα Κατηγορία:Αναζητώντας τον χαμένο χρόνο
Ιούλιος Φραγκίσκος της Σαξονίας-Λάουενμπουργκ
Ο Ιούλιος Φραγκίσκος, γερμ. Julius Franz (16 Σεπτεμβρίου 1641 - 30 Σεπτεμβρίου 1689) από τον Οίκο των Ασκάνια ήταν δούκας της Σαξονίας-Λάουενμπουργκ (1666-1689), ο τελευταίος του κλάδου του.
Βιογραφία
Ήταν ο δευτερότοκος γιος του Ιουλίου-Ερρίκου, δούκα της Σαξονίας-Λάουενμπουργκ και της Άννας-Μαγδαληνής, κόρης του Γουλιέλμου Πόπελ του Νεοτέρου, βαρόνου του Λόμπκοβιτς.
Το 1689 απεβίωσε στο Ράιχστατ της Βοημίας (σήμερα Ζάκουπι στην Τσεχία) σε ηλικία 48 ετών. Δεν είχε άρρενες απογόνους και ήταν ο τελευταίος του κλάδου του. Τον διαδέχθηκε ο τρίτος εξάδελφός του Γεώργιος-Γουλιέλμος των Γουέλφων-Αννόβερου, πρίγκιπας του Μπ.Λ.Κάλενμπεργκ και αυτόν η κόρη του Σοφία-Δωροθέα με τον σύζυγό της (και εξάδελφό της) Γεώργιο Α΄ της Βρετανίας.
Οικογένεια
Νυμφεύτηκε το 1668 τη Χέντβιχ του Βίττελσμπαχ, κόρη του Χριστιανού-Αυγούστου, κόμη του Παλατινάτου-Ζούλτσμπαχ και είχε τέκνα:
Παραπομπές
Κατηγορία:Οίκος των Ασκάνια
Μοντεκαστέλλο
Το Μοντεκαστέλλο (ιταλικά: Montecastello) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Συμμετοχή του Μπουρούντι στους Ολυμπιακούς Αγώνες
Το Μπουρούντι μετέχει ως ανεξάρτητο κράτος στους Ολυμπιακούς Αγώνες από το 1996.
Η Εθνική Ολυμπιακή Επιτροπή του Μπουρούντι ιδρύθηκε στις 24 Οκτωβρίου 1990 και αναγνωρίστηκε επίσημα από τη Διεθνή Ολυμπιακή Επιτροπή τον Σεπτέμβριο του 1993, σε σύνοδο στο Μόντε Κάρλο. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1996 στην Ατλάντα με 7 αθλητές. Έκτοτε, το Μπουρούντι έχει λάβει μέρος σε όλους τους Θερινούς Ολυμπιακούς Αγώνες με συνολικά 29 αθλητές, αλλά όχι ακόμη σε Χειμερινούς.
Οι μεγαλύτερες επιτυχίες για τη χώρα σημειώθηκαν στο άθλημα του στίβου, με τον Βένουστ Νιγιονγκάμπο να κατακτά το χρυσό μετάλλιο στα 5000 μέτρα ανδρών το 1996 και τη Φρανσίν Νιγιονσάμπα το ασημένιο στα 800 μέτρα γυναικών το 2016.
Σημαιοφόροι
thumb|295px|Αθλητές από το Μπουρούντι κατά τη διάρκεια της τελετής έναρξης των [[Θερινοί Ολυμπιακοί Αγώνες 2016|Ολυμπιακών Αγώνων του 2016.]]
Συμμετέχοντες
thumb|250px|Ο Ολιβιέ Ιραμπαρούτα έλαβε μέρος σε δρόμους μεγάλων αποστάσεων του στίβου σε τρεις Ολυμπιάδες (2012-2020).
Εξωτερικοί σύνδεσμοι
Μπουρουντι Κατηγορία:Αθλητισμός στο Μπουρούντι
Μοντεκιάρο ντ'Άκκουι
Το Μοντεκιάρο ντ'Άκκουι (ιταλικά: Montechiaro d'Acqui) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Μουσείο Γκούγκενχαϊμ (αποσαφήνιση)
Ο όρος Μουσείο Γκούγκενχαϊμ μπορεί να αναφέρεται στα εξής:
Αντίνγκ (Μοζέλ)
Το Αντίνγκ (Χίντινγκεν, Φραγκονικά της Λωρραίνης: Χέντενγκεν/Χέντενγκ) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Πρωθυπουργός της Συρίας
Ο πρωθυπουργός της Συρίας είναι ο επικεφαλής της κυβέρνησης της Αραβικής Δημοκρατίας της Συρίας.
Ο Πρωθυπουργός διορίζεται από τον Πρόεδρο της Συρίας, μαζί με άλλους υπουργούς και μέλη της κυβέρνησης που προτείνει ο νέος πρωθυπουργός. Το Λαϊκό Συμβούλιο της Συρίας στη συνέχεια εγκρίνει το νομοθετικό πρόγραμμα της νέας κυβέρνησης, προτού αναλάβει επίσημα τη νέα κυβέρνηση. Δεν υπάρχουν συνταγματικά όρια για τη θητεία ενός Πρωθυπουργού, και πολλοί από αυτούς υπηρετούν μη διαδοχικές θητείες.
Δείτε επίσης
Κατηγορία:Κυβέρνηση της Συρίας
Valentino (οίκος μόδας)
δεξιά|μικρογραφία|256x256εσ| Λευκά φορέματα Valentino για τον εορτασμό των 45 ετών του Valentino στη μόδα μικρογραφία| Κατάστημα Valentino στο Χονγκ Κονγκ μικρογραφία Η Valentino S.p.Α. είναι ένας ιταλικός πολυτελής οίκος μόδας που ιδρύθηκε το 1960 από τον Valentino Garavani και είναι μέλος του Valentino Fashion Group, το οποίο με τη σειρά του ανήκει στο κράτος του Κατάρ μέσω της Mayhoola for Investments SPC. Από τον Οκτώβριο του 2008, ο δημιουργικός διευθυντής είναι ο Pier Paolo Piccioli. Η Alessandra Facchinetti ήταν δημιουργικός σχεδιαστής του Valentino από το 2007 έως το 2008. Ο οίκος Valentino εδρεύει στο Μιλάνο, ενώ η δημιουργική σκηνοθεσία βρίσκεται στη Ρώμη.
Άνοδος δημοτικότητας
Το διεθνές ντεμπούτο του οίκου Valentino πραγματοποιήθηκε το 1962 στη Φλωρεντία, την πρωτεύουσα της ιταλικής μόδας της εποχής. Ο Valentino έχει επίσης σχεδιάσει νυφικά ειδικά για την Elizabeth Taylor, την Anne Hathaway, την Jennifer Lopez, την Courteney Cox, τη Sophie Hunter και την πριγκίπισσα Madeleine της Σουηδίας.
Από την ομάδα HDP στην ομάδα Marzotto group
Το 1998, οι Garavani και Giammetti πούλησαν την εταιρεία για περίπου 300$ εκατομμύρια στην HdP, έναν ιταλικό όμιλο που ελέγχεται, εν μέρει, από τον αείμνηστο Gianni Agnelli, τον επικεφαλή της Fiat. Το 2002, η εταιρεία Valentino Sp A., με έσοδα άνω των 180$ εκατομμύριων, πωλήθηκε από την HDP στην εταιρεία Marzotto ένδυση, έναν κολοσσό στην βιομηχανία υφασμάτων με έδρα το Μιλάνο, για $ 210 εκατομμύρια. Φημολογήθηκε ότι η HDP ήταν δυσαρεστημένη με τα προσωπικά έξοδα του Garavani και του Giammetti, έναν ισχυρισμό στον οποίο ο Giammetti σχολίασε σκληρά.
Αγορά από το Κατάρ
Το 2012, το Κατάρ απέκτησε τον οίκο Valentino για 700 εκατομμύρια ευρώ μέσω ενός επενδυτικού φορέα που ονομάζεται Mayhoola for Investments SPC.
Υλικά
Το 2020, ο οίκος μόδας ανακοίνωσε ότι δεν θα χρησιμοποιούσε πλέον μαλλί αλπακά και έκοψε τους δεσμούς με τη Μαλκίνη, τη μεγαλύτερη ιδιωτική φάρμα αλπακά στον κόσμο στο Περού. Την κίνηση ακολούθησε μια αποκάλυψη κακοποίησης ζώων στη βιομηχανία αλπακά.
Αρώματα
Από το 2010, το Valentino Perfumes ανήκει στην εταιρεία Puig. Τα αρώματά του περιλαμβάνουν: Valentino Classique για γυναίκες (1978), Vendetta By Valentino για γυναίκες (1991), Very Valentino για γυναίκες (1998), Very Valentino for Men for men (1999), Valentino Gold for women (2002), V for γυναίκες (2005), Valentino V Absolu για γυναίκες (2006), Valentino V Ete By Valentino για γυναίκες (2006), Rock'n'Rose για γυναίκες (2006), V pour Homme για άνδρες (2006), Rock n 'Rose Couture για γυναίκες (2007), και Valentina για γυναίκες (2011). Το 2020, η Valentino Beauty ανακοινώσε την κυκλοφορία ενός νέου αρώματος, Viva Voce, και ανακοίνωσε την Lady Gaga ως την μούσα του.
Εξωτερικοί σύνδεσμοι
Κατηγορία:Υψηλή ραπτική Κατηγορία:Οίκος μόδας Κατηγορία:Εταιρεία ρούχων
Μοντετζόκο
Το Μοντετζόκο (ιταλικά: Montegioco) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Μοντεμαρτσίνο
Παραπομπές
Κατηγορία:Δήμοι της Επαρχίας της Αλεσσάντρια
Μοράνο σουλ Πο
Το Μοράνο σουλ Πο (ιταλικά: Morano sul Po) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Γκισάρι
Το γκισάρι είναι υδρόβιο νηκτικό πτηνό της οικογενείας των νησσιδών, που απαντά και στον ελλαδικό χώρο. Η επιστημονική ονομασία του είδους είναι Aythya ferina και δεν περιλαμβάνει υποείδη (μονοτυπικό).
Αύγουστος της Σαξονίας-Λάουενμπουργκ
Ο Αύγουστος, γερμ. August (17 Φεβρουαρίου 1577 - 18 Ιανουαρίου 1656) από τον Οίκο των Ασκάνια ήταν δούκας της Σαξονίας-Λάουενμπουργκ (1619-1656).
Γκισάρι
Ονοματολογία
Σύμφωνα με τη δεύτερη -και πιθανότερη- εκδοχή, υπάρχει ετυμολογική συνάρτηση με το παρουσιαστικό του πτηνού, διότι η λέξη αίθυια προέρχεται εκ του ρήματος αίθω «ανάβω, καίω, φλέγομαι, λάμπω», πανάρχαια λέξη που απαντά και στον Όμηρο. Μάλιστα, στους Μυκηναϊκούς χρόνους, υπήρχε το κύριο όνομα Αίθων, μία (1) από τις σημασίες του οποίου ήταν «στιλπνός, καφεκόκκινος, καστανόξανθος», κάτι που παραπέμπει άμεσα στο χρώμα του κεφαλιού του αρσενικού γκισαριού στο πτέρωμα αναπαραγωγής.
Αύγουστος της Σαξονίας-Λάουενμπουργκ
Βιογραφία
Ήταν ο πρωτότοκος γιος του Φραγκίσκου Β΄, δούκα της Σαξονίας-Λάουενμπουργκ και της Μαργαρίτας, κόρης του Φίλιππου Α΄, δούκα της Πομερανίας-Βόλγκαστ.
Γκισάρι
Ονοματολογία
Ο λατινικός όρος ferina (ferinus, -a, -um) στην επιστημονική ονομασία του είδους, προέρχεται από το ουσιαστικό fĕra [πιθανόν εκ του ελλην. θηρ, αλλά με βραχύ θεματικό φωνήεν] «άγριο θηρίο», υπό την έννοια «αυτός που ανήκει στα άγρια ζώα ή θηρεύεται στην άγρια φύση, ο θήρειος» και όχι με τη σημερινή σημασία. Η αγγλική λαϊκή ονομασία του πτηνού, pochard, πιθανόν να προέρχεται από το ρήμα poach «κυνηγώ λαθραία» + το επίθημα ard. Ο όρος καταγράφεται από τον 16ον αιώνα, αλλά είναι αγνώστου λοιπής σημασίας. Αλλά και η ελληνική λαϊκή ονομασία γκισάρι έχει άγνωστη προέλευση.
Συστηματική Ταξινομική
Το είδος περιγράφηκε για πρώτη φορά από τον Λινναίο, υπό την ονομασία Anas ferina (Ευρώπη, 1758). Το 1824, ο Γερμανός φυσιοδίφης Φ. Μπουά (Friedrich Boie 1789-1870) το μετέφερε στο σημερινό του γένος. Κοντινότερος συγγενής του θεωρείται το αμερικανικό είδος Aythya valisineria με το οποίο υβριδίζεται συχνά.
Αύγουστος της Σαξονίας-Λάουενμπουργκ
Βιογραφία
Το 1656 απεβίωσε στο Ράτσεμπουργκ σε ηλικία 79 ετών. Δεν είχε άρρενες απογόνους και τον διαδέχθηκε ο νεότερος αδελφός του Ιούλιος Ερρίκος.
Γκισάρι
Γεωγραφική εξάπλωση
Το είδος εμφανίζει ευρύ φάσμα κατανομής σε μεγάλες επικράτειες του Παλαιού Κόσμου και, συγκεκριμένα στις Παλαιαρκτική, Αφροτροπική και Ινδομαλαισιανή οικοζώνες.
Στην Ευρώπη, απαντά σε όλη σχεδόν την ήπειρο, εκτός από τη Β. Σκανδιναβία και Β. Ρωσία, κυρίως ως μεταναστευτικό πτηνό.
Στην Αφρική απαντά κυρίως στις μεσογειακές χώρες, στη ζώνη παράλληλα του Νείλου και σε υποσαχάριους θύλακες, αποκλειστικά ως διαχειμάζον είδος.
Αύγουστος της Σαξονίας-Λάουενμπουργκ
Παραπομπές
Κατηγορία:Οίκος των Ασκάνια
Γκισάρι
Γεωγραφική εξάπλωση
Η Ασία είναι πολύ σημαντική επικράτεια καλοκαιρινού φωλιάσματος, σε μιαν ευρεία ζώνη που αρχίζει από την Κ. Ευρώπη, τη Σκανδιναβία, τη Ρωσία και τις ακτές του Ευξείνου Πόντου στα δυτικά και, διά μέσου όλης της σιβηρικής περιοχής νότια της τάιγκα, φθάνει μέχρι την Α. Ρωσία και την Ιαπωνία, στα ανατολικά. Νότια, το είδος φθάνει μέχρι την Κ. Ινδία, τις ακτές του Ινδικού στο Πακιστάν και τις Φιλιππίνες, ως χειμερινός επισκέπτης.
Μεταναστευτική συμπεριφορά
Το γκισάρι μπορεί να απαντά σε όλες τις μορφές μετακίνησης στις επικράτειες όπου κατανέμεται και, μπορεί να είναι  επιδημητικό, καλοκαιρινό αναπαραγόμενο, διαχειμάζον ή διαβατικό πτηνό  ανάλογα με την περιοχή. Ωστόσο, γενικότερα, θεωρείται μεταναστευτικό είδος, διότι στην πλειονότητα των περιπτώσεων εκτελεί αποδημίες, που μπορεί να φθάσουν μέχρι και τα 1.000 χλμ. Οι βόρειοι πληθυσμοί είναι πλήρως μεταναστευτικοί, με εκείνους που αναπαράγονται σε περιοχές με ηπιότερο κλίμα (Δ. και Ν. Ευρώπη) να τείνουν να είναι καθιστικοί   ή να πραγματοποιούν μικρές μετακινήσεις διασποράς,   ανάλογα με τις -σκληρές- καιρικές συνθήκες.
Η ανοιξιάτικη μετανάστευση μπορεί να ξεκινήσει ακόμη και στις αρχές Φεβρουαρίου σε ήπιους χειμώνες, με τον κύριο όγκο αποδημίας τον Μάρτιο έως τις αρχές Απριλίου. Η φθινοπωρινή μετανάστευση προς τις περιοχές διαχείμασης κορυφώνεται ανάμεσα στα τέλη Σεπτεμβρίου και τον Νοέμβριο, με τα θηλυκά να μεταναστεύουν λίγο αργότερα από τα αρσενικά (που οδηγεί σε κάποιον διαχωρισμό των φύλων στην περιοχή διαχείμασης: τα αρσενικά βορειότερα και τα θηλυκά νοτιότερα).
Η Ευρώπη είναι η μόνη ήπειρος -μαζί με λίγους θύλακες στην Τουρκία- όπου υπάρχουν μόνιμοι επιδημητικοί πληθυσμοί, συγκεκριμένα, σε μεγάλο τμήμα στα βορειοδυτικά (Ηνωμένο Βασίλειο, Γερμανία, Κάτω Χώρες, Γαλλία, αλλά και σε διάσπαρτους θύλακες στην Ιβηρική και άλλες μεσογειακές περιοχές. Ωστόσο, στο μεγαλύτερο μέρος της ηπείρου, το είδος έρχεται το καλοκαίρι για να αναπαραχθεί, είτε για να διαχειμάσει. Μάλιστα η διαχείμαση μπορεί να γίνει ακόμη και σε αρκετά μεγάλα γεωγραφικά πλάτη, όπως στο Ηνωμένο Βασίλειο, από πληθυσμούς που έρχονται από ακόμη βορειότερες χώρες (Ρωσία, Σκανδιναβία). Κατά τη διάρκεια των τελευταίων δεκαετιών, η κατανομή του είδους έχει μετατοπιστεί προς τα δυτικά και νοτιοδυτικά.
Οι ασιατικοί πληθυσμοί, είναι πλήρως μεταναστευτικοί, με ελάχιστους θύλακες μόνιμης παραμονής σε περιοχές του Ευξείνου Πόντου και της Τουρκίας. Ανάλογα με το γεωγραφικό μήκος των περιοχών φωλιάσματος, διαχειμάζουν στη Μέση Ανατολή, στις ακτές του Ινδικού, το Αφγανιστάν, την Ινδία και, δια μέσου της ζώνης που ακολουθεί τα παράλια της Σινικής Θάλασσας, φθάνουν μέχρι την Ταϊβάν και τις Φιλιππίνες στα ΝΑ. και στην Κορέα και Ιαπωνία στα ΒΑ. Στην περιοχή του Νεπάλ ξεχειμωνιάζει μέχρι τα 915 μ., ενώ ως διαβατικό πτηνό φθάνει στα 4.570 μ.
Τυχαίοι, περιπλανώμενοι επισκέπτες έχουν αναφερθεί από τις Φερόες, τη Λιβερία, το Τσαντ και την Κένυα, τον Καναδά και τις ΗΠΑ.
Στην Ελλάδα, το γκισάρι απαντά είτε ως επιδημητικό πτηνό, είτε ως χειμερινός επισκέπτης Γενικά, θεωρείται ανεπαρκώς γνωστό (K, Insufficiently Known) (βλ. και Κατάσταση στην Ελλάδα).
Βιότοπος
Γενικά, το είδος απαιτεί εκτεταμένες περιοχές πλούσιες σε θρεπτικά συστατικά (ανοικτά νερά βάθους λιγότερο από 6 μέτρα), που δεν παρεμποδίζονται από επιπλέουσα βλάστηση, αλλά έχουν άφθονα βυθισμένα μακρόφυτα, περιβαλλόμενα από αναδυόμενη βλάστηση ή/και ζωικούς τροφικούς πόρους (π.χ. προνύμφες Chironomidae).
Αναπαραγωγική περίοδος
Κατά την περίοδο αναπαραγωγής, το γκισάρι προτιμά λίμνες με πλούσια αλκαλικά νερά (όπως αλμυρά, υφάλμυρα ή με όξινο ανθρακικό νάτριο), λίμνες γλυκού νερού όπου παρουσιάζεται ευτροφισμός, νερά με αρκετή βλάστηση -γλυκά ή αλμυρά- άδενδρα έλη με τομείς ανοικτού νερού, δενδρώδεις βάλτους και ποτάμια με αργή ροή. Παρά το γεγονός αυτό δείχνει ισχυρή προτίμηση για ηπειρωτικούς υγρότοπους, μπορεί να μετακινείται προς παράκτια ενδιαιτήματα, όπως προφυλαγμένους παράκτιους κόλπους, όταν εξαναγκάζεται από τον παγετό ή άλλους επιτακτικούς παράγοντες.
Μη αναπαραγωγική περίοδος
Στην Ελλάδα, το γκισάρι κατά τη διάρκεια του χειμώνα, απαντά σε γλυκά νερά, λίμνες και τενάγη, παραμένοντας στη χώρα μέχρι τον Απρίλιο, περίπου.
Μορφολογία
thumb|right|350px| thumb|right|350px|Ενήλικο αρσενικό (πάνω -στο πτέρωμα αναπαραγωγής) και θηλυκό γκισάρι Όπως όλες οι αγριόπαπιες, το γκισάρι εμφανίζει έντονο φυλετικό διμορφισμό με το αναπαραγόμενο αρσενικό (drake) να είναι εντελώς διαφορετικό σε εμφάνιση από το θηλυκό (duck). Επίσης είναι λίγο μεγαλύτερο και βαρύτερο.